**MEDICINSKA ŠKOLA**

KLASA: 400-04/23-01/9

URBROJ: 2182-47-23-2

 Šibenik, 10. srpnja 2023. g.

 **BILJEŠKE UZ FINANCIJSKO IZVJEŠĆE ZA RAZDOBLJE**

 **OD I.- VI. 2023. GODINE**

**OBRAZAC PR-RAS**

638-sredstva se odnose na projekt Erasmus+ Get over obesity. To je naš treći po redu Erasmus projekt za koji smo dobili sredstva u ovoj godini u iznosu od 27.500,00 eur. To je glavni i jedini razlog povećanog prihoda u odnosu na isto razdoblje prethodne godine u kojoj smo raspolagali samo s onim manjim dijelom prihoda od prethodnog projekta Erasmus dobivenog po okončanju istog.

661-vlastita sredstva. Prihod je veći zbog redovitije uplate našeg kupca za najam prostora u prostorijama naše škole za dva automata za piće, napitke i grickalice. Također, povećani je iznos uplata za izradu duplikata svjedodžbi. To su glavni i jedini razlozi povećanja.

663-veći prihodi su nastali zbog uplata u ukupnom iznosu od 5.478,62 eur za Euroschool sport projekt kojeg nije bilo prošle godine kao i za 1.409,92 eur više uplaćenih sredstava za maturalni ples i za 1.548,84 eur većih uplata učenika za troškove prijevoza autobusom na stručne izlete i slično, negoli u istom razdoblju prošle godine.

312-glavni razlog povećanja je regres. U istom razdoblju prošle godine troškovi za regres iznosili su 9.157,87 eur, a u polugodišnjem razdoblju ove godine 12.098,16 eur. To je glavni razlog povećanja.

321-više prihoda u odnosu na isto razdoblje prethodne godine zbog povećanog odlaska naših zaposlenika na službena putovanja u odnosu na isto razdoblje prethodne godine.

323-rashodi su povećani zbog 1.548,84 eur većih troškova za prijevoz učenika na stručne izlete (konto 32319). Veći su i režijski troškovi (3234), troškovi za najam dvorane (32359) kao i trošak održavanja fotokopirnog stroja kojeg nije bilo u istom razdoblju prošle godine-336,08 eur.

324-preko konta 32411 smo evidentirali troškove za učenike u vezi njihovog sudjelovanja u projektu Erasmus čega nije bilo u polugodišnjem razdoblju prošle godine.

329-Glavni razlog odstupanja su manji troškovi sudskih postupaka (3296) zbog privođenja istih samom kraju odnosno završetku. Manji je i trošak reprezentacije (3293), kao i trošak za sudske pristojbe (3295) kojeg u ovoj godini zapravo i nije bilo. S druge strane, nastao je trošak za Euroschool sport projekt (32999) kojeg nije bilo u prethodnoj godini.

343-Osnovni razlog odstupanja su zatezne kamate po sudskim presudama kojih je manje zbog završetka samog procesa u siječnju 2023. godine.

381-razlog odstupanja su veća izdvajanja učenika i nastavnika za kumče u Africi, kojemu je kum naša škola.

92211-višak prihoda poslovanja-preneseni iznosi 34.233,04 eur.

**NAPOMENA**: Stanje prenesenog viška prihoda na datum 1.1. 2023. g. je 34.452,53 eur. Na dan 30.6. 2023. g. stanje prenesenog viška je 34.233,04 eur. To je zbog toga što smo u Državni proračun u tijeku ove godine vratili preostala sredstva iz prethodne godine doznačena za nabavu udžbenika (besplatni udžbenici za učenike slabijeg materijalnog statusa) u iznosu od 219,37 eur. Također, u Državni proračun smo vratili i preostala sredstva iz prethodne godine doznačena za nabavu lektire i stručne literature u iznosu od 0,12 eur. S tim je upoznat i Školski odbor na održanoj sjednici.

**OBRAZAC OBVEZE**

U obrascu Obveze, stanje obveza na kraju izvještajnog razdoblja iznosi 87.694,04 eur (V006), a odnosi se na plaće za zaposlene, naknadu zbog nezapošljavanja osoba s invaliditetom, vanjsku suradnju, prijevoz za 6. mjesec, račune za 6. mjesec, predračune, putne naloge i na obveze za bolovanja koje refundira Ministarstvo (710,00 eur-V010). Navedene obveze bit će podmirene u narednom razdoblju. Stanje dospjelih obveza (V007) je 13,00 eur. Iznos se odnosi na jedan račun od dobavljača „Tommy“ d.o.o. kojem je dospijeće plaćanja 28.6. 2023.g.